ศบค.รายงาน ไม่พบคลัสเตอร์แพร่ระจายโควิด-19 ใหม่ใน กทม. พร้อมเดินหน้าตรวจคัดกรองเชิงรุกในกลุ่มเป้าหมายอีก 30,300 ราย
แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) เปิดเผยผู้ติดเชื้อใหม่วันนี้(30 พค 64) ในพื้นที่กรุงเทพมหานคร พบตัวเลขผู้ติดเชื้อ 754 ราย ซึ่งยังถือเป็นตัวเลขที่ค่อนข้างสูง  แต่จากการแบ่งเขตพื้นที่ กทม เป็นกลุ่มเขต เพื่อให้บริการจัดการทรัพยากร บุคลากร และความช่วยเหลือเป็นไปอย่างมีประสิทธิภาพยิ่งขึ้น ทำให้วันนี้ กทม รายงานไม่พบ คลัสเตอร์ใหม่ // ส่วนการดูแล 28 เขต 47 คลัสเตอร์ใน กทม. ที่สำคัญโดยเฉพาะเขตห้วยขวาง พบมียอดสะสมผู้ติดเชื้อที่ห้วยขวางเพิ่มเป็น 112 ราย จากเดิมมีคัสเตอร์ชุมชน โรงปูน และแคมป์ก่อสร้างทำให้ที่ประชุมฯ ได้มีการหารือเน้นย้ำในเขตที่ยังไม่พบการติดเชื้อต้องเฝ้าระวังและคุมเข้มมาตรการ // โดยปัจจุบันมีตลาดที่จดทะเบียนในพื้นที่ กทม จำนวน 486 แห่ง ตรวจคัดกรองเชิงรุกแล้ว  28 แห่ง มีผู้ติดเชื้อคิดเป็นร้อยละ 6.6 สำหรับแผนระยะถัดไป กทม.จะระดมตรวจหาเชื้อให้คลอบคลุมทุกตลาดโดยการเก็บตัวอย่างน้ำลายจำนวน 30,300 ราย รวมทั้งการตรวยสุขภิบาลของตลาด จุดสัมผัส และมาตรการการดูแล เป็นต้น   แพทย์หญิงอภิสมัย  กล่าวเพิ่มเติมว่า ในส่วนของแคมป์คนงานใน กทม.มีแคมป์ 409 แคมป์ โดยมีบริษัทก่อสร้างที่ลงทะเบียนกับสำนักโยธาธิการใน กทม จำนวน 134 บริษัท ซึ่งสัปดาห์ที่ผ่านมามีการลงสำรวจทั้งหมดพบว่าใน 50 เขตมีการก่อสร้างทุกเขต โดยเขตที่มีแคมป์คนงานหนาแน่นได้แก่ บางเขน ลาดพร้าว บางกะปิ บางคอแหลม และห้วยขวาง เบื้อต้นได้เชิญบริษัทก่อสร้างมาหารือเพื่อขอความร่วมมือดูแลสภาพแวดล้อม สถานที่พัก เพื่อให้คนงานมีความเป็นอยู่ที่ปลอดภัย ไม่มีการแพร่กระจายเชื้อ  พร้อมกำชับไม่อนุญาตให้เคลื่อนย้ายแรงงานข้ามพื้นที่ กรณีจำเป็นต้องเคลื่อนย้ายแรงงาน หรือ หมุนเวียนแรงงานจากพื้นที่หนึ่งไปอีกพื้นที่หนึ่ง จะต้องขออนุญาตสำนักงานเขตทุกครั้ง  และในวันที่ 1-10 มิถุนายนนี้ จะลงพื้นที่ตรวจแคมป์งานก่อสร้างอีก 30 แคมป์ เพื่อตรวจคัดกรอกเชิงรุกในการจัดเก็บตัวอย่างอีกครั้ง ส่วนกรณีแคมป์งานที่ไม่ปรับตัว ไม่ให้ความร่วมมือ ไม่ทำตามมาตรการ และทำผิดซ้ำๆจะมีการทบทวนเรื่องบทลงโทษอีกครั้ง // แต่อย่างไรก็ดีจากรายงานของกระทรวงแรงงานตั้งแต่วันที่ 13 กุมภาพันธ์เป็นต้นมาพบว่า มีแรงงานต่างด้าวที่ผิดกฎหมาย มาขึ้นนทะเบียนถูกกฎหมายแล้ว 416,769 ราย และยังตกค้างอีก 2 แสนราย